Vaimõisas kooli siis veel ei olnud, kuid mõisapreili Emilie käis vahetevahel Möldri talus lapsi õpetamas. Emilie  lemmikuks oli tark ja terane talupoiss Kusti. Ristiema hoolitses, et Kusti võetaks Tallinna vaestelaste kooli tisleriks õppima. Hiljem ta oli samas koolis abiõpetaja ja sooritas ka kihelkonnakoolmeistri eksami. Heategijale tänuks tõotas noor õpetaja endale, et paneb oma esimesele tütrele nimeks Emilie.